 Maalintuuse cadaab u yimaado wax la leexin ma jiro, waxaana ku dhici waxay ku jeesjeesayeen ciqaabtiisii, haddii dadka Eebbe naxariis dhadhansiiyo markaas ka wareejiyo waxaa kamid ah kuwo quusan oo gaaloobi, haddii nicmo la siiyo dhib kadibna waxay dhahaan iyagoo faani oo kibri, Dhibkii waa tagay, kuwa Xaqa rumeeyeyse oo samra oo camal fiican fala iyagu kuma jiraan saasna ma aha, ee waxay ogyihiin in wax walba awoodda Eebbe ku jiraan uuna dadka u nicmeyn, uuna dhibi, inuu imtixaamo ciddii rumeysa iyo tii diidda Xaqa, kuwa samo-falase waxaa u sugnaaday oy heli dambi-dhaaf iyo ajir wayn. 